En kvindelig bilist er blevet kvæstet i hovedet ved et ret specielt færdselsuheld ved Vadum. Fra en forankørende lastbil blæste en såkaldt europapalle ned i forruden på kvindens personbil. Nordjyllands Politi har endnu ikke kunnet oplyse hvor alvorlige kvæstelserne er. - Uheldet skyldes dels blæsten - men også, at pallen ikke har været sikret forsvarligt på lastbilen, siger Nordjyllands Politi. Den kraftige blæst fra en sydlig retning har betydet flere væltede træer, specielt i den sydlige del af politikredsen. Ingen er kommet noget til.

Opsummering:
Blæsten har sin part af skylden for et usædvanligt uheld ved Vadum